有关田园风光的诗句
有关田园风光的诗句题菊花 【唐】黄巢 飒飒西风满院栽,蕊寒香冷蝶难来。
他年我若为青帝,报与桃花一处开。
不第后赋菊 【唐】黄巢 待到秋来九月八,我花开后百花杀。
冲天香阵透长安,满城尽带黄金甲。
画菊 【宋】郑思肖 花开不并百花丛,独立疏篱趣无穷。
宁可枝头抱香死,何曾吹落北风中。
咏石灰 【明】于谦 千锤万击出深山,烈火焚烧若等闲。
粉身碎骨全不顾,要留清白在人间。
咏竹 【清】郑板桥 咬定青山不放松,立根原在破岩中。
千磨万击还坚劲,任尔东西南北风。
自题小像 【现当代】鲁迅 灵台无计逃神矢,风雨如磐暗故园。
寄意寒星荃不察,我以我血荐轩辕。
无题 【现当代】毛泽东 孩儿立志出乡关,学不成名誓不还。
埋骨何须桑梓地,人生无处不青山。
七古 【现当代】毛泽东 独坐池塘如虎踞,绿荫树下养精神。
春来我不先开口,哪个虫儿敢作声。
B.田园风光 归田园居 【魏晋】陶渊明 野外罕人事,穷巷寡轮鞅。
白日掩荆扉,虚室绝尘想。
时复墟曲中,拔草共来往。
相见无杂言,但道桑麻长。
桑麻日已长,我土日已广。
常恐霜霰至,零落同草莽。
归园田居 【魏晋】陶渊明 少无适俗韵,性本爱丘山。
误落尘网中,一去三十年。
羁鸟恋旧林,池鱼思故渊。
开荒南野际,守拙归田园。
方宅十余亩,草屋八九间。
榆柳荫后椋,桃李罗堂前。
暧暧远人村,依依墟里烟。
狗吠深巷中,鸡鸣桑树颠。
户庭无尘杂,虚室有余闲。
久在樊笼里,复得返自然。
田园言怀 【唐】李白 贾谊三年谪,班超万里侯。
何如牵白犊,饮水对清流。
田园作 【唐】孟浩然 弊庐隔尘喧,惟先养恬素。
卜邻近三径,植果盈千树。
粤余任推迁,三十犹未遇。
书剑时将晚,丘园日已暮。
晨兴自多怀,昼坐常寡悟。
冲天羡鸿鸪,争食羞鸡鹜。
望断金马门,劳歌采樵路。
乡曲无知己,朝端乏亲故。
谁能为扬雄,一荐甘泉赋。
春中田园作 【唐】王维 屋上春鸠鸣,村边杏花白。
持斧伐远扬,荷锄觇泉脉。
归燕识故巢,旧人看新历。
临觞忽不御,惆怅远行客。
淇上田园即事